Anthea Zammit, Miss Universe Malta 2021, ilbieraħ l-Erbgħa telqet minn Malta biex tmur f'Hollywood fl-Istati Uniti biex tirrappreżenta lil Malta fil-kompetizzjoni Miss Universe. L-edizzjoni li jmiss se tkun id-69 waħda ta' Miss Universe. Il-finali se ssir fis-16 ta' Mejju. Ir-rebbieħa tas-sena l-oħra kienet l-Afrika t'Isfel, irrappreżentata minn Zozibini Tunzi. Anthea Zammit se tkun qed tikkompeti ma' 75 pajjiż ieħor. Normalment ikun hemm 95 pajjiż iżda minħabba l-Covid xi pajjiżi ma jistgħux jipparteċipaw. Aqra: Ritratti: Miss Universe Malta b'donazzjoni lill-Assoċjazzjoni tal-Annimali Abbandunati Waqt li tkun Hollywood, Anthea se tkun involuta f'diversi photoshoots, avvenimenti, u intervisti fost ħafna impenji oħra, filwaqt li ovvjament il-miżuri kollha tal-Covid jiġu rispettati u fis-seħħ bis-sħiħ. Miss Universe Malta huwa f'idejn Alan J. Darmanin, li awgura lil Anthea l-isbaħ xewqat. Kull sena Miss Universe Malta jixxandar dirett fuq TVM. Anthea rebħet id-dritt li tirrappreżenta lil Malta f'Awwissu li għadda meta pparteċipat ma' 25 tfajla oħra waqt li kienet qed tirrappreżenta lil Ħaż-Żebbug. Aqra wkoll: Anthea Zammit tirbaħ Miss Universe Malta 2020 Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_6094e7bb89523_rand.td-a-rec-img{text-align:left}.td_uid_3_6094e7bb89523_rand.td-a-rec-img img{margin:0 auto 0 0}